

**Valsts informācijas un komunikācijas tehnoloģiju pārvaldības vadītāju forums**

18.12.2024. sanāksmes protokols

Valsts informācijas un komunikācijas tehnoloģiju (turpmāk - IKT) pārvaldības vadītāju forumā (turpmāk – Forums) piedalās:

Foruma priekšsēdētājs:

**Gatis Ozols** – Viedās administrācijas un reģionālās attīstības ministrijas (turpmāk – VARAM) valsts sekretāra vietnieks digitālās transformācijas jautājumos.

Foruma priekšsēdētāja vietnieks:

**Lauris Linabergs** – VARAM Valsts informācijas un komunikācijas tehnoloģiju attīstības departamenta (turpmāk – VIKTAD) direktors;

Foruma locekļi, pārstāvot ministrijas, Valsts kanceleju, Saeimas Administrāciju un Latvijas Pašvaldību savienību:

**Aldis Apsītis** – Valsts kancelejas Informācijas tehnoloģiju departamenta vadītājs;

**Uģis Bisenieks** – VARAM Valsts pakalpojumu un datu pārvaldības departamenta direktors;

**Aija Grīnberga** – Labklājības ministrijas (turpmāk – LM) valsts sekretāra vietniece administratīvajos jautājumos;

**Ilmārs Kamarūts** – Ārlietu ministrijas Informācijas tehnoloģiju departamenta direktors;

**Jānis Mucenieks** – Satiksmes ministrijas (turpmāk – SAM) Administratīvā departamenta Dokumentu un elektroniskās pārvaldes nodaļas vadītājs;

**Alvils Pierhurovičs** – Ekonomikas ministrijas (turpmāk – EM) Informācijas tehnoloģiju departamenta direktors;

**Guna Puce** – Tieslietu ministrijas (turpmāk – TM) Informācijas tehnoloģiju pakalpojumu pārvaldības procesu vadītāja;

**Guntars Putāns** – Finanšu ministrijas Finanšu un darbības nodrošinājuma departamenta Informātikas nodaļas vadītājs;

Foruma locekļi, pārstāvot valsts pārvaldes institūcijas, kas sniedz IKT koplietošanas pakalpojumus:

**Edgars Cīrulis** – Valsts digitālās attīstības aģentūras (turpmāk – VDAA) direktora vietnieks elektroniskās pārvaldes jautājumos;

**Āris Dzērvāns** – Iekšlietu ministrijas Informācijas centra (turpmāk – IeM IC) priekšnieks;

**Norberts Tālers** – Centrālās statistikas pārvaldes (turpmāk – CSP) priekšnieka vietnieks.

Pieaicinātie dalībnieki:

**Armands Šmits** –Zemkopības ministrijas (turpmāk – ZM) Administratīvā departamenta Informācijas tehnoloģiju nodaļas vadītājs;

**Arnis Kudiņš** –VDAA Koplietošanas risinājumu departamenta direktors;

**Artis Leksis** – Veselības ministrijas (turpmāk – VM) Informācijas un komunikācijas tehnoloģiju projektu vadītājs;

**Daiga Jankova** – Nacionālā veselības dienesta (turpmāk – NVD) Informācijas tehnoloģiju projektu attīstības nodaļas vadītāja;

**Dāvis Engers** –VM Administratīvā departamenta Informācijas tehnoloģiju nodaļas vadītājs;

**Evija Jaunsleine** – VARAM Digitālās politikas departamenta Digitālās politikas attīstības nodaļas vadītāja vietniece;

**Guntis Ieviņš** – VARAM VIKTAD Informācijas un komunikācijas tehnoloģiju pārvaldības un arhitektūras nodaļas vadītājs;

**Ilze Piševa** – Tiesu administrācijas (turpmāk – TA) Informācijas sistēmu un tehnoloģiju departamenta Informācijas sistēmu attīstības nodaļas vadītāja vietniece;

**Ilze Ripa** – Valsts zemes dienesta (turpmāk – VZD) Informācijas sistēmu attīstības departamenta direktore;

**Inese Barbare** – LM Informācijas tehnoloģiju departamenta direktore;

**Jānis Avotiņš** – LM pārstāvis (ārpakalpojuma sniedzējs, konsultants)

**Jānis Krakops** – VARAM Valsts pakalpojumu un datu pārvaldības departamenta Datu pārvaldības nodaļas vadītājs;

**Līga Indriksone** – Kultūras informācijas sistēmu centra (turpmāk – KISC) Projektu attīstības nodaļas informācijas tehnoloģiju projektu vadītāja;

**Mārtiņš Zviedris** – Valsts ieņēmumu dienesta (turpmāk – VID) Informātikas pārvaldes Informācijas un komunikācijas tehnoloģiju arhitekts;

**Oļegs Fiļipovičs** –VDAA Elektronisko iepirkumu departamenta direktors;

**Raitis Misa** –VARAM Projektu pārvaldības departamenta (turpmāk – PPD) informācijas un komunikācijas tehnoloģiju pārvaldības procesu vadītājs;

**Rūta Pirta** –Rīgas Tehniskās universitātes (turpmāk – RTU) Informācijas tehnoloģijas institūta vadošā pētniece;

**Toms Leikums** – ZM Administratīvā departamenta Informācijas tehnoloģiju nodaļas vadītāja vietnieks;

**Olita Magone** – SAM Jūrlietu departamenta vecākā eksperte;

**Ainars Andersons** –VARAM VIKTAD Informācijas un komunikācijas tehnoloģiju pārvaldības un arhitektūras nodaļas informācijas un komunikācijas tehnoloģiju pārvaldības procesu vadītājs;

**Arnis Gulbis** – Rīgas digitālās aģentūras direktors, Latvijas Pašvaldību savienības (turpmāk – LPS) IT padomes pārstāvis;

**Sandra Selicka** –Centrālās finanšu un līgumu aģentūras (turpmāk – CFLA) Informācijas sistēmu attīstības departamenta Informācijas sistēmu attīstības nodaļas sistēmanalītiķe – sistēmarhitekte;

**Toms Ceļmillers** – VARAM Valsts pakalpojumu un datu pārvaldības departamenta Pakalpojumu pārvaldības nodaļas pakalpojumu pārvaldības eksperts;

**Dace Zaļkalne –** Izglītības un zinātnes ministrijas (turpmāk – IZM) Informācijas tehnoloģiju departamenta direktore;

**Mārtiņš Leitass** – Valsts akciju sabiedrības “Latvijas Valsts radio un televīzijas centrs” (turpmāk – LVRTC) IT risinājumu arhitekts;

**Uģis Jurševics** –VARAM PPD direktors;

**Madara Petrova** –VARAM PPD informācijas un komunikācijas tehnoloģiju pārvaldības procesu vadītāja.

Forumā nepiedalās:

**Edgars Kiukucāns** –Aizsardzības ministrijas (turpmāk – AM) Kiberdrošības politikas departamenta direktors;

**Agnese Zariņa** – SAM Sakaru departamenta direktora vietniece, Elektronisko sakaru un pasta nodaļas vadītāja;

**Kaspars Āboliņš** – Iekšlietu ministrijas valsts sekretāra vietnieks;

**Aiga Balode** – VM valsts sekretāra vietniece digitalizācijas un pārmaiņu vadības jautājumos;

**Daiga Holma** – Klimata un enerģētikas ministrijas attīstības vadītāja;

**Inguna Kampāne** – IZM Informācijas tehnoloģiju departamenta direktore;

**Rihards Kancēvičs** – ZM Administratīvā departamenta direktors;

**Guntars Krasovskis** – LPS padomnieks;

**Edgars Liepiņš** – AM Informācijas un komunikācijas tehnoloģiju departamenta direktors;

**Jevgeņijs Ugorenko** –Saeimas Administrācijas informācijas un komunikācijas tehnoloģiju nodaļas vadītāja vietnieks;

**Uldis Zariņš** – Kultūras ministrijas valsts sekretāra vietnieks kultūrpolitikas jautājumos;

**Evijs Taube** – LVRTC valdes loceklis.

Kopumā Forumā klātienē un attālināti piedalījās ~ 112 dalībnieki.

Forumu vada: G. Ozols

Protokolē: M. Petrova

Vieta: klātienē Rīgā, Peldu ielā 25, 101. telpā, kā arī attālināti MS Teams un video tiešraidē, ieraksts pieejams šeit: [Sanāksmes videoieraksts](https://vide.sharepoint.com/%3Av%3A/s/IKTsektoradarbi/ETp-EH7nintOg9e2jPlrrdoBd-AeJfOFXnm_QPcXinQn5A?nav=eyJyZWZlcnJhbEluZm8iOnsicmVmZXJyYWxBcHAiOiJTdHJlYW1XZWJBcHAiLCJyZWZlcnJhbFZpZXciOiJTaGFyZURpYWxvZy1MaW5rIiwicmVmZXJyYWxBcHBQbGF0Zm9ybSI6IldlYiIsInJlZmVycmFsTW9kZSI6InZpZXcifX0%3D&e=WxjKkY)

**G. Ozols** atklāj Forumu un informē par darba kārtību.

**1.**

**Digitālās pārvaldes arhitektūra: pieeja valsts pārvaldes digitālās**

**transformācijas pārvaldībai**

*G. Ozols, L. Linabergs (VARAM)*

Prezentācija – datne: 1\_Arhitekturas\_process\_18.12.24.pdf

Pieņemt zināšanai sniegto prezentāciju.

***Par jomu (domēnu) arhitektūru izskatīšanas procedūru Forumā:***

Informē, ka jomas (domēna) arhitektūras apraksts jāiesniedz VARAM izskatīšanai vismaz divas nedēļas pirms Foruma, kad konkrēto arhitektūru plānots prezentēt. VARAM to izskatīs un, nepieciešamības gadījumā, lūgs veikt precizējumus. Arhitektūras apraksta gala versija tiks nosūtīta Foruma locekļiem un dalībniekiem nedēļu pirms Foruma.

***Par jomu ekspertu (t.sk. NVO) uzaicināšanu dalībai Forumā***

Jomu eksperti (t.sk. NVO) tiks pieaicināti dalībai Forumā, kad tiks izskatīti jomu (domēnu) arhitektūru apraksti.

***Par arhitektūras jomu (domēnu) darbības jomu iedalījumu***

Esošais jomu (domēnu) iedalījums veidots, balstoties uz jaunā plānošanas perioda ERAF projektu pieteikumiem (ar Digitālās modernizācijas tematiskās komitejas lēmumu finansējums ir sadalīts pa jomām). Saraksts nākotnē var tikt papildināts ar jaunām jomām, šobrīd notiek diskusija.

**2.**

**Iepazīšanās ar valsts pārvaldes jomu (domēnu) galvenajiem arhitektiem un informācija par arhitektūru izstrādes gaitu**

* *Ā. Dzērvāns (IeM IC)*: Tā kā atsevišķi nav izdalīta civilās aizsardzības joma, tad esošajās finansējumu programmās IeM IC nav projektu, kas būtu tikai civilās aizsardzības jomā. Līdz ar to visi IeM IC projekti ir dažādās jomās (e-lietas, infrastruktūra, dati). Nākotnē varētu tikt aktualizēts jautājums par atsevišķu civilās aizsardzības jomas izdalīšanu.
* *R. Misa (VARAM)*: Izstrādā Valsts pakalpojumu platformu jomas arhitektūru. Līdz 2025. gada janvāra beigām ir plānota dokumenta pirmās versijas publicēšana, pirms tam to koplietojot ar Foruma dalībniekiem. Februārī plānota darba grupas sanāksme. Mērķis ir uzturēt dokumentu “dzīvu”, pilnveidot un aktualizēt atbilstoši iesaistīto un ieinteresēto vajadzībām.
* *G. Ieviņš (VARAM):* Izstrādā IKT infrastruktūras un kiberdrošības (t.sk. mākoņdatošana, sadalītā vide u.c.) jomas arhitektūru. Ir sagatavotas vairāk kā divas trešdaļas no dokumenta apraksta, noorganizētas divas darba grupas sanāksmes, kur piedalās eksperti no dažādām iestādēm.
* *L. Linabergs (VARAM):* Pārstāv uzticamības un elektroniskās identifikācijas jomu. Arhitektūras apraksts jau pirms gada tika ievietots VARAM mājaslapā kā piemērs. Gada laikā konstatēts, ka dokumentu nepieciešams aktualizēt un precizēt. Šobrīd dokuments tiek skaņots ar Iekšlietu ministriju. Plānots, ka dokumenta papildinātā/ precizētā versija varētu tikt izskatīta nākamajā Forumā.
* *I. Ripa (VZD)*: Kopā ar TM, EM un BVKB pārstāv būvniecības jomu. Arhitektūras izstrāde sākuma stadijā.
* *N. Tālers (CSP):* Pārstāv datu analīzes jomu. Tikai pagājušajā nedēļā CSP piekrita koordinēt šīs jomas arhitektūras izstrādi. Plānots uzsākt sarunas ar šajā jomā iesaistītajām iestādēm (Valsts kanceleja, KM), pēc tam tiks uzrunāti visi resori, lai uzzinātu visu viedokli.
* *J. Krakops (VARAM):* Izstrādā datu pārvaldības un koplietošanas jomas mērķarhitektūru. Dokuments ir izstrādāts, un š.g. 27. novembrī tas tika prezentēts Forumā. Šobrīd ir aizkavēšanās ar dokumenta paziņošanu, tiek precizēta informācija attiecībā uz projektu plāniem. Pēc precizējumu veikšanas arhitektūra tiks publicēta VARAM mājaslapā.
* *D. Zaļkalne (IZM):* Pārstāv izglītības un zinātnes jomu. Ir apzinātas jomas arhitektūrā iesaistītās iestādes. Arhitektūras izstrādi plānots uzsākt 2025. gada sākumā. Dokumentu plānots veidot kā vienotu resora arhitektūru, kā ceļa karti, pēc kuras visiem iesaistītajiem vadīties.
* *T. Leikums (ZM):* Pārstāv zemkopības jomu. Tā kā ar nākamo gadu tiek likvidēta nozares galvenā IKT iestāde, tad būtiskas aktivitātes jomas mērķarhitektūras izstrādē nav uzsāktas. Plānotajā ERAF daudz projektu bija paredzēta šīs iestādes ar Eiropu saistīto reģistru pārveidei. Šobrīd tiek nodrošināts migrācijas process, lai visus pienākumus, līgumus pārņemtu uz jauno iestādi. No VARAM tiek sagaidīti skaidri nosacījumi, plāns, pēc kā virzīties (konkrēti nākamajam ERAF), konsultāciju sniegšana.

Atbildot uz T. Leikuma jautājumu par arhitektūras izstrādes konsultāciju izmaksām:

*L. Linabergs (VARAM):* Arhitektūras izstrādes konsultāciju izmaksas varēs attiecināt gan ERAF, gan ANM projektu ietvaros.

* *S. Selicka (CFLA)*: CFLA ir iesniedzis ERAF projektu 1.3.1., piedalās valsts pakalpojumu platformu jomas arhitektūras izstrādes darba grupas sanāksmēs. Uzsver, ka CFLA specifika ir ne tikai sniegt pakalpojumus iedzīvotājiem un uzņēmumiem (ir iekļauti arhitektūras aprakstā), bet sniegt pakalpojumus arī pašvaldībām, ministrijām, valsts institūcijām, kas šobrīd nav iekļautas arhitektūras aprakstā.

Atbildot uz S. Selickas komentāru:

*R. Misa (VARAM):* Arhitektūras aprakstā ir plānots iekļaut valsts starpiestāžu pakalpojumus (ja ne dokumenta pirmajā versijā, tad turpmākajās noteikti).

* *L. Indriksone (KISC):* Kopā ar kolēģi Jāni Ziediņu pārstāv kultūras resoru gan vairākās horizontālajās prioritātēs, gan strādā pie kultūras jomas arhitektūras. Darbs uzsākts š.g. septembrī ar kopēju iestāžu vajadzību apzināšanu. Šobrīd ir izveidota atsevišķa kultūras resora iestāžu darba grupa, kas izstrādās kopējo arhitektūru (darba grupas vadītājs Jānis Ziediņš, KISC). Arhitektūras pirmo versiju plānots virzīt izskatīšanai kādā no nākamajiem Forumiem.
* *D. Jankova (NVD):* Pārstāv veselības jomu. No 2025. gada 1. janvāra NVD IKT daļa tiek pārnesta uz LVRTC. Arhitektūras izstrāde sākuma stadijā. Konceptuāli ir izstrādāta ceļa karte, ir vīzija.
* *A. Leksis (VM):* Pārstāv veselības jomu. Šobrīd ir apkopoti ERAF 1.3.1.1. projekti, VM tiek skaņoti sistēmu apraksti. Arhitektūru izstrādās SIA "Latvijas Digitālās veselības centrs", ar rīkojumu tiks noteiktas visas padotības iestādes, kas piedalīsies arhitektūras izstrādē.

*Komentārs no L. Linaberga (VARAM):* Arhitektūru izstrādes jēga ir ieraudzīt kopskatu visas jomās, neatkarīgi no finansēšanas avota. VARAM prasības attiecībā uz projekta portfeli – atsauce uz arhitektūras dokumentu, acīmredzams esošo projektu kopskats no dažādiem finansējuma avotiem.

* *M. Zviedris (VID):* Pārstāv nodokļu un muitas jomu. Domēns sadalīts divos apakšdomēnos – muitā un nodokļos, jo pārklāšanas neliela. Šobrīd tiek izstrādāta muitas domēna arhitektūra.
* *G. Putāns (FM):* Pārstāv nodokļu un muitas jomu, kopā ar M. Zviedri (VID) izstrādā šīs jomas arhitektūru.
* *G. Puce (TM):* Tieslietām nav sava atsevišķa domēna, bet ir par dažādām tēmām (būvniecība, e-lieta, kultūra).
* *J. Mucenieks (SAM):* Pārstāv transporta jomas domēna arhitektūru. Šobrīd arhitektūras izstrādes pamatā ir transporta iedalījums vertikālos zaros, iedalot tos transportu veidos (auto, avio, jūras un dzelzceļš), neaizmirstot to sinerģiju ar horizontālajām nozares attīstības jomām, piemēram, multimobilitāti, kas paredz transportu mijiedarbību, transportu pakalpojumu sniegšanu un pilnvērtīgu izmantošanu, un arī kopējo pakalpojumu pārvadātājiem pārvadājot kravas, cilvēkus vai arī kravas un cilvēkus. Par jūras vertikāli: būtiska aktivitāte sākusies saistībā ar Eiropas regulas prasību ieviešanu, kas paredzēja vienotu kuģošanas informācijas sistēmas ieviešanu visās Eiropas Savienības ostās, attiecīgi ar saviem centrāliem risinājumiem un ar Eiropas vienotajām prasībām nacionālajiem risinājumiem. Balstoties uz šo sistēmu, tiek veidota arī informācijas aprite ostām, viņu procesiem, paredzot vienotu platformas izstrādi. Savukārt Rīgas, Ventspils un Liepājas ostas veido vienotu platformu, kura būs izmantojama arī mazajās ostās, pašlaik tiek veikti darbi, lai novērstu risinājumu pārklāšanos un datu dublēšanos. Balstoties uz šiem diviem projektiem, veidojas vertikāle attiecībā uz jūras transporta ostas nozares arhitektūru. Par autotransporta vertikāli: SAM pasūtījusi pētījumu, kurā uzdevusi arhitektiem nodrošināt vienotas arhitektūras izstrādi, lai apvienotu divu starptautisku tiesību aktu prasības (e-CMR (elektroniskās kravas pavadzīmes sistēma) un e-FTI (Elektroniskā kravas pārvadājumu informācija), notiek darbu pieņemšanas process. Līdzīgi šim iniciatīvām tiks veidota arī dzelzceļa transporta vertikāle. Tiks turpināts darbs arī pie citu transporta vertikāļu izstrādes.
* *O. Magone (SAM)*: Pārstāv transporta jomu, Forumā aizvietos J. Mucenieku (SAM). Ir uzsākts darbs pie jūrlietu IKT arhitektūras izstrādes.
* *M. Leitass (LVRTC):* Robežas/ muitas šķērsošana – iesaistītas četras nozares (ZM, Muita, SAM un IeM), tvērums attiecas uz autotransporta vertikāli SAM ietvaros (SAM uzņemsies virsvadību, iesaistītās iestādēs palīdzēs).
* *A. Andersons (VARAM):* Pārstāv valsts pārvaldes modernizācijas jomu, konkrēti tiesiskās informācijas apakšdomēnu un vēlēšanu domēnu, caurskatāmību un demokrātiju. Par vēlēšanu domēnu – ir uzsākts darbs, notikušas tikšanās gan ar Centrālo vēlēšanu komisiju, gan VDAA. Darbs pie tiesiskās informācijas domēna arhitektūras izstrādes nav uzsākts.
* *A. Gulbis (RDA, LPS):* Pašvaldības ir kā krusta domēns visās šajās jomās, jo pašvaldību iedzīvotāji un darbinieki ir visu šo jomu lietotāji un izmantotāji. Iespējams, ka būtu nepieciešams izdalīt atsevišķu pašvaldību domēnu, vai domāt, kā to ieintegrēt. Svarīgi, ka šīs arhitektūras rezultētos ar vienotiem principiem, par sadarbspējām, par vienotām datu apmaiņām, lai, izstrādājot katru nākamo pašvaldību vai valsts līmeņa sistēmu, tajās būtu jāiekļauj visas šīs vienotās lietas (piemēram, standarta klasifikatori utt.), lai būtu vienoti principi.
* *I. Piševa (TA):* Kā galvenā arhitekta vietniece pārstāv e-lietas domēnu. Identificētas vairāk kā desmit iestādes, kas būtu jāiesaista arhitektūras izstrādē. Ar šīm iestādēm noslēdzies pirmais interviju cikls, lai apzinātu iestāžu vēlmes un vajadzības (ne tikai ERAF kontekstā, bet kopumā, jo pieejami dažādi finansējumi). 2025. gada janvārī plānots saskaņot gala versiju iesniegšanai, lai nekavētos ar ERAF finansējuma saņemšanu.
* *J. Avotiņš (LM piesaistītais eksperts labklājības arhitektūras izstrādē):* Norit darbs pie arhitektūras izstrādes, izveidoti dažādi arhitektūras skati. Vēl šogad plānots uzsākt dokumenta projekta skaņošanas procesu iekšēji iestādē. Veidojot arhitektūru, uz visu resoru skatāmies viengabalaini. Galvenais dzinējs ir ERAF, kas mudina saplānot, iekļaujot nākošo investīciju perioda plānotos ieguldījumus tā, lai tiktu risināti galvenie punkti, kas identificējas mērķarhitektūrā. Tā tiek veidota darba kārtība, iedziļinoties katra sektora vajadzībās. Otra šķautne – horizontālā šķautne, kas saistīta ar esošo arhitektūras topoloģiju, kas jau pastāv (valstī, VARAM). Visgrūtāk projekciju veidot uz nākotnes risinājumu scenārijiem gan datu apmaiņas kontekstā, gan jau iesākto projektu kontekstā, jo 2025. gadā iznāk virkne koplietošanas spēju, radot specifisku darba kārtību (plānojot rīcības soļus, jāskatās nevis uz tām spējām, kas ir šodien, bet kas būs rītdien).

**3.**

**Valsts digitālās pārvaldes arhitektūras principi**

*R. Pirta (RTU)*

Prezentācija – datne: 2\_R\_Pirta\_Arhitektūras principi\_18.12.2024.pdf

Pieņemt zināšanai sniegto prezentāciju.

Diskusija:

*Ā. Dzērvāns (IeM IC)*: Nepieciešama detalizētāka diskusija, atsevišķi par katru no šiem principiem. Kopumā principi ir labi, atsevišķi principi ļoti labi, dažiem principiem nevar piekrist fundamentāli. Pirmkārt, vislielākie iebildumi ir pret tehniskajiem principiem – princips par mākoņdatošanas izmantošanu (*Cloud first)* ir labs, bet AM izstrādātie Ministru kabineta noteikumi to neatļautu. Otrā līmeņa drošības sistēmu (B kategorijas sistēmu) nevar izvietot “mākoņos”, tas ir aizliegts. Otrkārt, princips “no sākuma funkcionalitāte, tad tehnoloģijas” – tiklīdz ir daudz dažādas datu bāžu vadības sistēmas, tās visas ir jāuztur, jādarbina, jāattīsta u.tml.. Kopumā princips ir pareizs, bet tehnoloģiskajam ietvaram jābūt standartizētam (ja iespējams, tad nacionālā līmenī, ja nē, tad vismaz iestādes vai nozares līmenī). Saprātīgi jābalansē tehnoloģiskās platformas, to dažādību pret funkcionalitāti. Atbalstāmi principi par atvērtību, par API, bet ne tehnoloģiju pusē, tas ir dārgi un riskanti.

*A. Andersons (VARAM):* Visiem principiem būtu jāpiemēro pieeja “pietiekami labs”.

*L. Linabergs (VARAM):* Nepieciešama atsevišķa diskusija par principiem. Principa par mākoņdatošanas izmantošanu *(Cloud first)* galvenābūtība ir “izīrējiet, pirms pērciet, pērciet, pirms būvējiet (*Rent, before buy, before build)”*.

*Ā. Dzērvāns* *(IeM IC)*: Ir atbalstāms princips par koplietošanas resursu izmantošanu, tomēr jaunie AM izstrādātie Ministru kabineta noteikumi par informācijas sistēmu izvietošanu un datu centru drošības prasībām ierobežos risinājumu izvietošanu “mākonī”.

*M. Zviedris (VID)*: Ierosina samazināt principu skaitu vai vismaz noteikt obligātos un ieteicamos principus.

*O. Magone (SAM):* Piedāvātie principi ir loģiski un pareizi, bet līdzīgi kā tiesību zinātnē, tos varētu piemērot tad, kad nav speciālā tiesību norma, kas konkrēto attiecību regulē.

Vienojas: VARAM izsūtīt dokumentu “Valsts digitālās pārvaldes arhitektūras principi” klātesošajiem komentāru sniegšanai. Pēc komentāru apkopošanas, organizēt tikšanos, lai tos atkārtoti pārrunātu.

**4.**

**Ieskats par Pakalpojumu sniegšanai nepieciešamo digitālo tehnoloģiju nodrošinājuma arhitektūru**

*R. Misa (VARAM)*

Prezentācija – datne: 3\_VARAM\_prezentacijas\_Pakalpojumu ARH\_18.12.2024.pdf

Pieņemt zināšanai sniegto prezentāciju.

Atbildot uz jautājumu par apziņošanas (notifikācijas) risinājumu:Ir iekļauts arhitektūras tvērumā. Secināts, ka ir jāveido vienota platforma, kur visiem rast iespēju piegādāt paziņojumus. Kā labākais variants šobrīd tiek izskatīts Eiropas digitālās identitātes maka mobilā aplikācija. Turpinās diskusijas, tiks pārrunāts darba grupā.

Foruma dalībnieki tiek aicināti ziņot, ja nepieciešams organizēt tikšanos, lai izlīdzinātu arhitektūru aprakstus un saprastu, kā atsevišķi jautājumi izskatās vienā vai otrā pusē. Tāpat darba grupas dalībnieki tiek aicināti aktīvi iesaistīties darba grupas ietvaros un sniegt komentārus/ precizējumus, ja tādi radušies.

**5.**

**Programmatūras piegādes iepirkumu pieredze**

*Ā. Dzērvāns (IeM IC)*

Prezentācija – datne: 4\_IC\_SW\_VVI\_18.12.2024.pdf

Pieņemt zināšanai sniegto prezentāciju.

**6.**

**Dažādi**

***Par nākamā Foruma norises laiku***

*G. Ozols (VARAM):* Informē, ka nākamā Foruma norises laiks plānots 2025. gada 22. janvārī.

Foruma priekšsēdētājs G. Ozols

Protokoliste M. Petrova

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU